Tien sterf in gru-botsing in LimpopoFoto: Twitter Russel Meiring, woordvoerder van ER24, het gesê die bakkie en die taxi was met paramedici se aankoms op die toneel in ligte laaie in die middel van die hoofweg. Volgens Meiring het omstanders die brand probeer blus. Meiring het gesê een van die oorledenes was ŉ jong kind. Twee van die oorledenes was in die bakkie vasgekeer en die ander agt in die taxi. Die liggame moes met meganiese toerusting uit die wrakke verwyder word. Volgens Meiring is 12 mense in die botsing beseer, waaronder ses kritiek. Hulle is op die toneel behandel voor hulle na nabygeleë hospitale vervoer is vir verdere behandeling. Een van die kritiek beseerde passasiers is per helikopter na ŉ hospitaal vervoer. Die presiese oorsaak van die ongeluk word ondersoek. Foto: Twitter